ياوجودي كل ماجا الليل وانسام البراد
لحظه وقف لاتكمل لاتقول ولاتعيد
الشعر هذا تخلف راح مع عصر الرماد
وانت جاي اليوم تفتح باب ملغي من جديد
انفض افكارك تطور واترك الجهل المباد
يعني افهم وش بقوله باختصار لك مفيد
تدري وش معنى الحداثه
ان تكون الكاف صاد
ان يكون المعنى مبهم يخلو من شي مفيد
قلت فكره باقتنصها ببتدي في حرف ضاد
ليه مدري ضاد لكن حرف ع الساحه جديد
ضرس دفتر نار عايد كوخ اكبر من بلاد
شر وارد عود جاحد هرن مزعج له وقيد
شي مدري فوق مدري روح تخرج من جماد
شمس شارع ليل خيزه يالربع هذا قصيد
هيه ياللي تتهمني بالتخلف والعناد
والله ياتهمتك هذي كنها بشرات عيد
لعنبو غيرك تمعن وناظر بنظره حياد
والله مايقبل قصيدك لا هبيل ولا بليد
قلبوها شقلبوها عرضوها للحماد
يامسطرة الحداثه
حلو عن راسي بعيد
ابعدو عني بهيجن واتوجد والقناد
ريحه ذاد توارا سلسله لاعذب نشيد
وانت ياغرو تمكن من حشاشات الفؤاد
لين صار القلب عبدك وانت له عم و سيد
هذا وانت بالعمر توك ماتجاوزت الرشاد
كيف لاكبرت سنينك والمكرعندك يزيد
من دلع حتى وبيك بس تناديله ياداد
لادمعت عينك رهن بيته ووفرلك رصيد
ولا انا من جيت للدنيا ومن بعد المهاد
صاحت عجوزي قم ياجعلك ماتفيد
ماسهرت عينك وجفنك ماعرف طعم السهاد
مترف ربي بسطلك كل مابالك يريد
ان مشى اقعد اتم تم هاد هاد هاد هاد
من غنجك حتى خطاتك كنها وسط قيد
باب بيتك لو تعبره صاحلك ارحم ياواد
والشبابيك اتهامس هو كذا طبعه عنيد
لب عينك ولب خدك ولب مزقول السواد
ولب عناب يضم الشهد وحبات الجليد
تدري ايدي لو تلامس بشرتك تدمى وكاد
لان ايدك انت ايد وايدي انا ماهي ايد
هو كذا ربي فرقنا بس جمعنا بالمراد
يعني اعشق شوف طرفك وانت مثلي ذا اكيد
طاغي فيك بصفاتك زينك رب العباد
حلم واصبحلي حقيقه دون كالعالم زهيد
كل من مر ونظرنا جالسين بانفراد
قام يشر في بنانه هاهو الشخص السعيد
اعشقك والعشق يذبح وانت بيديك الزناد
ان بغيت تدمرلي حالي وان بغيت احيا رغيد
وياوجودي كل ماجا الليل وانسام البراد
وقد من شافك ولا له غير نظره من بعيد